المورد

المورد پاکستان میں قائم ایک اسلامی تحقیقی ادارہ ہے۔ اس ادارے کو جاوید احمد غامدی نے 1983ء میں قائم کیا تھا۔ ان کی سرپرستی اور ان کے احباب کے غیر معمولی تعاون سے یہ مسلسل سرگرمِ عمل ہے۔

مقصد قیام  
اِس ادارے کا بنیادی مقصد دین کے صحیح فکر کی تحقیق و تنقید، تمام ممکن ذرائع سے وسیع پیمانے پر اُس کی نشرو اشاعت اور اُس کے مطابق لوگوں کی تعلیم وتربیت کا اہتمام ہے۔

مطبوعات و رسائل

ماہنامہ اشراق  
اشراق اردو زبان میں غامدی صاحب کے افکار کا ترجمان ہے۔ اس کا آغاز 1985ء سے ہوا، ابتدائی طور پر یہ ایک سلسلۂ منشورات کی طرز پر شائع ہوتا رہا۔ 1985ء میں اسے باقاعدہ ڈیکلریشن مل گیا۔ تب سے یہ رسالہ باقاعدگی سے شائع ہو رہا ہے۔ 

اس کے اہم سلسلوں میں قرآنیات، معارف نبوی، دین و دانش، نقد و نظر، نقطہء نظر، حالات و وقائع، تبصرۂ کتب وغیرہ شامل ہیں۔

اس ماہنامہ کی ادارت کے فرائض سيد منظور الحسن اور جاويد احمد صاحب غامدی کی نيابت ميں انجام ديئے جاتے ہیں۔

ماہنامہ رینی ساں  
رینی ساں انگریزی زبان میں غامدی صاحب کے افکار کا ترجمان ہے۔ اس کا آغاز 1991ء سے ہوا۔ تب سے یہ رسالہ باقاعدگی سے شائع ہو رہا ہے۔ اس کے سلسلوں میں Editorial, Quranic Exegesis, Reflections, Book Review, Queries, Selection, News and Veiws, Dialouge, Islamic Law, Scriptures  شامل ہیں۔ 

اس ماہنامہ کی ادارت کے فرائض شہزاد سليم غامدی كی رہنمائی میں انجام ديئے جاتے ہیں۔

دانش سرا  
المورد کے علاقائی مراکز دانش سرا کے نام سے کام کرتے ہیں اور اس وقت درج ذیل مقامات پر قائم ہیں: 
 کراچی 
 حیدر آباد 
 ڈیرہ غازی خان 
 ملتان 
 راولپنڈی 
 مری

حوالہ جات 
 
 المورد پاکستان منضبط موقع روئے خط 

 

 تحقیقی ادارے 
 تحقیقی تنظیمات 
 پاکستان کے تحقیقی ادارے 
 اسلامی تحقیقاتی ادارے 
 مسلم مصنفین 
 پاکستان میں 1983ء کی تاسیسات 
 پاکستان میں قائم اسلامی تنظیمیں 
 1983ء میں قائم ہونے والی تنظیمیں